# Επίσημη Εφημερίδα C 398A/2019

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 398A |
| | |
| Έκδοση στην ελληνική γλώσσα | Ανακοινώσεις και Πληροφορίες | 62ό έτος25 Νοεμβρίου 2019 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 398A

Έκδοση στην ελληνική γλώσσα

Ανακοινώσεις και Πληροφορίες

62ό έτος25 Νοεμβρίου 2019

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Γραφείο Διανοητικής Ιδιοκτησίας της Ευρωπαϊκής Ένωσης |
| 2019/C 398 A/01 | Προκηρυξη κενης θεσης  — VEXT/19/72/AD 14/BOA — President BOA | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

2019/C 398 A/01

Προκηρυξη κενης θεσης  — VEXT/19/72/AD 14/BOA — President BOA

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

| 25.11.2019 | EL | Επίσημη Εφημερίδα της Ευρωπαϊκής Ένωσης | CA 398/1 |
| --- | --- | --- | --- |

25.11.2019

EL

Επίσημη Εφημερίδα της Ευρωπαϊκής Ένωσης

CA 398/1

---

ΠΡΟΚΗΡΥΞΗ ΚΕΝΗΣ ΘΕΣΗΣ

VEXT/19/72/AD 14/BOA — President BOA

(2019/C 398 A/01)

Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO), εφεξής καλούμενο το «Γραφείο», αναζητά υποψηφίους για την πλήρωση της θέσης του προέδρου των τμημάτων προσφυγών του Γραφείου.

| Θέση | Πρόεδρος των τμημάτων προσφυγών (Α/Γ) |
| --- | --- |
| Ομάδα καθηκόντων/βαθμός | AD 14 |
| Τύπος σύμβασης | Έκτακτος υπάλληλος |
| Κωδικός αναφοράς | VEXT/19/72/AD 14/BOA — President BOA |
| Προθεσμία υποβολής αιτήσεων | 8 Ιανουαρίου 2020, μεσάνυχτα (ώρα Αλικάντε) |
| Τόπος εργασίας | Αλικάντε, ΙΣΠΑΝΙΑ |
| Προβλεπόμενη ημερομηνία ανάληψης καθηκόντων | Από την 1η Δεκεμβρίου 2020 |

Θέση

Πρόεδρος των τμημάτων προσφυγών (Α/Γ)

Ομάδα καθηκόντων/βαθμός

AD 14

Τύπος σύμβασης

Έκτακτος υπάλληλος

Κωδικός αναφοράς

VEXT/19/72/AD 14/BOA — President BOA

Προθεσμία υποβολής αιτήσεων

8 Ιανουαρίου 2020, μεσάνυχτα (ώρα Αλικάντε)

Τόπος εργασίας

Αλικάντε, ΙΣΠΑΝΙΑ

Προβλεπόμενη ημερομηνία ανάληψης καθηκόντων

Από την 1η Δεκεμβρίου 2020

1.   ΙΣΤΟΡΙΚΟ

Ιστορικό και νομικό πλαίσιο

Το Γραφείο ιδρύθηκε με τον κανονισμό (ΕΚ) αριθ. 40/94 του Συμβουλίου (1) [νυν κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου (2))] ως αποκεντρωμένος οργανισμός της Ευρωπαϊκής Ένωσης (ΕΕ) με στόχο την προστασία των δικαιωμάτων ΔΙ των επιχειρήσεων και των καινοτόμων επιχειρηματιών σε ολόκληρη την ΕΕ και εκτός αυτής. Με τον κανονισμό (ΕΚ) αριθ. 6/2002 (3) θεσπίζεται το καταχωρισμένο κοινοτικό σχέδιο ή υπόδειγμα, το οποίο τελεί επίσης υπό τη διαχείριση του Γραφείου, ενώ ο κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου (4) ανέθεσε στο Γραφείο τη σύγκληση του Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας.

Από την ίδρυσή του το 1994, το Γραφείο εδρεύει στο Αλικάντε της Ισπανίας, όπου διαχειρίζεται την καταχώριση του σήματος της ΕΕ και το καταχωρισμένο κοινοτικό σχέδιο ή υπόδειγμα, τα οποία ισχύουν σε ολόκληρη την ΕΕ. Στο πλαίσιο του έργου σε επίπεδο ΕΕ περιλαμβάνεται επίσης ο τομέας της σύγκλισης εργαλείων και πρακτικών, σε συνεργασία με τους εταίρους στα εθνικά και περιφερειακά γραφεία ΔΙ και στα 28 κράτη μέλη της ΕΕ, τους χρήστες και τους υπόλοιπους θεσμικούς εταίρους. Από κοινού, τα εν λόγω γραφεία αποτελούν το Δίκτυο Διανοητικής Ιδιοκτησίας της Ευρωπαϊκής Ένωσης (EUIPN) και συνεργάζονται με στόχο να προσφέρουν στους χρήστες μια συνεπή πρακτική καταχώρισης, τόσο σε εθνικό όσο και σε ενωσιακό επίπεδο.

Οι γλώσσες του Γραφείου είναι η αγγλική, η γαλλική, η γερμανική, η ιταλική και η ισπανική.

Διακυβέρνηση, διοίκηση και δομή του EUIPO

Η δομή διακυβέρνησης του EUIPO αποτελείται από το διοικητικό συμβούλιο και την επιτροπή προϋπολογισμού, που απαρτίζονται αμφότερα από έναν εκπρόσωπο από κάθε κράτος μέλος, δύο εκπροσώπους της Ευρωπαϊκής Επιτροπής και έναν εκπρόσωπο του Ευρωπαϊκού Κοινοβουλίου. Το EUIPO διαθέτει νομική, διοικητική και οικονομική αυτονομία.

Το Συμβούλιο αποφασίζει σχετικά με τον διορισμό του εκτελεστικού διευθυντή, του (των) αναπληρωτή (-ών) εκτελεστικού(-ών) διευθυντή(-ών) καθώς και του προέδρου των τμημάτων προσφυγών και των προέδρων των επιμέρους τμημάτων προσφυγών από κατάλογο υποψηφίων που προτείνει το διοικητικό συμβούλιο. Το διοικητικό συμβούλιο είναι αρμόδιο για την επιλογή και τον διορισμό των μελών των τμημάτων προσφυγών. Ο εκτελεστικός διευθυντής είναι ο νομικός εκπρόσωπος του Γραφείου και αρμόδιος για τη διοίκησή του, ενώ λογοδοτεί στο διοικητικό συμβούλιο και στην επιτροπή προϋπολογισμού. Ο εκτελεστικός διευθυντής επικουρείται από έναν ή περισσότερους αναπληρωτές εκτελεστικούς διευθυντές.

Ο προϋπολογισμός του Γραφείου για το 2019 ανέρχεται σε περίπου 436 εκατ. EUR, ενώ ο αριθμός των θέσεων εργασίας στον πίνακα προσωπικού ανέρχεται σε 890.

Το EUIPO είναι διαρθρωμένο σε διάφορα επιχειρησιακά τμήματα, καθένα εκ των οποίων αναφέρεται στον εκτελεστικό διευθυντή.

Τα τμήματα προσφυγών, παρόλο που εντάσσονται στα συστήματα διοίκησης και διαχείρισης του Γραφείου, θεσπίστηκαν βάσει του κανονισμού για το σήμα της ΕΕ (ΚΣΕΕ) ως χωριστή μονάδα εντός του Γραφείου προκειμένου να επανεξετάζουν τις αποφάσεις του Γραφείου υπό καθεστώς αυτονομίας. Συνέχεια στις προσφυγές μπορεί να δίνεται ενώπιον των Δικαστηρίων της ΕΕ στο Λουξεμβούργο.

Τα τμήματα προσφυγών απαρτίζονται επί του παρόντος από τον πρόεδρο των τμημάτων, τέσσερις προέδρους τμήματος και δεκαπέντε μέλη που επικουρούνται από νομικό και διοικητικό προσωπικό. Στα τμήματα προσφυγών, συμπεριλαμβανομένων της γραμματείας, της υπηρεσίας γνώσεων, πληροφοριών και υποστήριξης και της υπηρεσίας εναλλακτικής επίλυσης διαφορών, εργάζονται περίπου 100 άτομα.

Το 2018, ασκήθηκαν 2 589 προσφυγές και εκδόθηκαν 2 602 αποφάσεις. Ο πρόεδρος των τμημάτων προσφυγών προεδρεύει του προεδρείου των τμημάτων προσφυγών, το οποίο είναι αρμόδιο για τη θέσπιση των κανόνων και την οργάνωση των εργασιών των τμημάτων, την εφαρμογή των αποφάσεων και την κατανομή των υποθέσεων μεταξύ των τμημάτων. Σε κάθε τμήμα προσφυγών προεδρεύει ένας πρόεδρος. Ο πρόεδρος των τμημάτων προσφυγών προεδρεύει επίσης του τμήματος μείζονος συνθέσεως.

Για περαιτέρω πληροφορίες επισκεφθείτε τον ακόλουθο ιστότοπο:

https://euipo.europa.eu/ohimportal/el/home

2.   ΚΑΘΗΚΟΝΤΑ

Σύμφωνα με το άρθρο 166 παράγραφος 4 και το άρθρο 167 του κανονισμού για το σήμα της Ευρωπαϊκής Ένωσης (ΚΣΕΕ), ο πρόεδρος των τμημάτων προσφυγών του EUIPO ασκεί τα διευθυντικά και οργανωτικά καθήκοντα που αφορούν τα τμήματα προσφυγών. Είναι υπεύθυνος για τις συνολικές επιδόσεις των τμημάτων προσφυγών.

Στις αρμοδιότητες του προέδρου των τμημάτων προσφυγών συγκαταλέγονται οι εξής:

| — | προεδρεύει του προεδρείου των τμημάτων προσφυγών («προεδρείο»), το οποίο είναι αρμόδιο για τη θέσπιση των κανόνων και την οργάνωση των εργασιών των τμημάτων· |
| --- | --- |

—

προεδρεύει του προεδρείου των τμημάτων προσφυγών («προεδρείο»), το οποίο είναι αρμόδιο για τη θέσπιση των κανόνων και την οργάνωση των εργασιών των τμημάτων·

| — | εξασφαλίζει την εκτέλεση των αποφάσεων του προεδρείου· |
| --- | --- |

—

εξασφαλίζει την εκτέλεση των αποφάσεων του προεδρείου·

| — | κατανέμει τις υποθέσεις μεταξύ των τμημάτων βάσει αντικειμενικών κριτηρίων που καθορίζονται από το προεδρείο· |
| --- | --- |

—

κατανέμει τις υποθέσεις μεταξύ των τμημάτων βάσει αντικειμενικών κριτηρίων που καθορίζονται από το προεδρείο·

| — | προεδρεύει του τμήματος μείζονος συνθέσεως, το οποίο είναι αρμόδιο για τη λήψη αποφάσεων σε περιπτώσεις ιδιαίτερης νομικής δυσκολίας ή σημασίας και για την έκδοση αιτιολογημένων γνωμών επί νομικών ζητημάτων που παραπέμπονται σε αυτό από τον εκτελεστικό διευθυντή του Γραφείου, σύμφωνα με το άρθρο 157 παράγραφος 4 στοιχείο ιβ) του ΚΣΕΕ· |
| --- | --- |

—

προεδρεύει του τμήματος μείζονος συνθέσεως, το οποίο είναι αρμόδιο για τη λήψη αποφάσεων σε περιπτώσεις ιδιαίτερης νομικής δυσκολίας ή σημασίας και για την έκδοση αιτιολογημένων γνωμών επί νομικών ζητημάτων που παραπέμπονται σε αυτό από τον εκτελεστικό διευθυντή του Γραφείου, σύμφωνα με το άρθρο 157 παράγραφος 4 στοιχείο ιβ) του ΚΣΕΕ·

| — | διαβιβάζει στον εκτελεστικό διευθυντή του Γραφείου τις απαιτήσεις δαπανών των τμημάτων, προκειμένου να συνταχθεί η κατάσταση προβλέψεων δαπανών. |
| --- | --- |

—

διαβιβάζει στον εκτελεστικό διευθυντή του Γραφείου τις απαιτήσεις δαπανών των τμημάτων, προκειμένου να συνταχθεί η κατάσταση προβλέψεων δαπανών.

Ο πρόεδρος των τμημάτων προσφυγών και οι πρόεδροι και τα μέλη κάθε τμήματος προσφυγών είναι ανεξάρτητοι. Κατά τη λήψη των αποφάσεών τους δεν δεσμεύονται από οδηγίες.

3.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Για να γίνουν δεκτοί στη διαδικασία επιλογής, οι υποψήφιοι πρέπει να πληρούν όλους τους ακόλουθους όρους κατά τη λήξη της προθεσμίας υποβολής των αιτήσεων:

Γενικοί όροι (5)

| — | Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν πλήρως των πολιτικών τους δικαιωμάτων· |
| --- | --- |

—

Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν πλήρως των πολιτικών τους δικαιωμάτων·

| — | Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας· |
| --- | --- |

—

Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας·

| — | Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων· |
| --- | --- |

—

Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων·

| — | Να είναι σωματικά ικανοί για την άσκηση των καθηκόντων τους· |
| --- | --- |

—

Να είναι σωματικά ικανοί για την άσκηση των καθηκόντων τους·

| — | Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Δεκεμβρίου 2020. |
| --- | --- |

—

Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Δεκεμβρίου 2020.

Εκπαίδευση

| — | Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, όταν η κανονική διάρκεια φοίτησης είναι τέσσερα ή περισσότερα έτη |
| --- | --- |

—

Να έχουν επίπεδο εκπαίδευσης το οποίο αντιστοιχεί σε ολοκληρωμένες πανεπιστημιακές σπουδές και πιστοποιείται από την κατοχή διπλώματος, όταν η κανονική διάρκεια φοίτησης είναι τέσσερα ή περισσότερα έτη

Η

| — | Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

—

Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

Επαγγελματική πείρα (8)

Οι υποψήφιοι πρέπει να διαθέτουν κατά την καταληκτική ημερομηνία υποβολής των αιτήσεων επαγγελματική πείρα τουλάχιστον 15 ετών (16 ετών σε περίπτωση πανεπιστημιακής εκπαίδευσης τριών ετών), η οποία αποκτήθηκε μετά το αντίστοιχο πτυχίο.

Τουλάχιστον 10 από τα 15 προαναφερόμενα έτη πείρας πρέπει να έχουν αποκτηθεί στον τομέα των σημάτων ή/και των σχεδίων και υποδειγμάτων.

Επιπλέον, τουλάχιστον 5 από τα 15 έτη επαγγελματικής πείρας πρέπει να έχουν αποκτηθεί σε ανώτερη διευθυντική θέση (9).

Η περίοδος επαγγελματικής πείρας στον τομέα των σημάτων και/ή σχεδίων και υποδειγμάτων και η περίοδος επαγγελματικής πείρας που αποκτήθηκε σε ανώτερη διευθυντική θέση μπορούν να συμπίπτουν.

Γλωσσικές γνώσεις

| — | Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) – Γλώσσα 1. |
| --- | --- |

—

Άριστη γνώση μίας από τις επίσημες γλώσσες της ΕΕ (τουλάχιστον επίπεδο C1) – Γλώσσα 1.

| — | Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν – Γλώσσα 2 (10) |
| --- | --- |

—

Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν – Γλώσσα 2 (10)

Οι πέντε γλώσσες του Γραφείου είναι τα αγγλικά (EN), τα γαλλικά (FR), τα γερμανικά (DE), τα ιταλικά (IT) και τα ισπανικά (ES). Τα επίπεδα αντιστοιχούν στο Κοινό Ευρωπαϊκό Πλαίσιο Αναφοράς για τις γλώσσες.

4.   ΚΡΙΤΗΡΙΑ ΕΠΙΛΟΓΗΣ / ΠΛΕΟΝΕΚΤΗΜΑΤΑ

Για την επιλογή των καταλληλότερων υποψηφίων που θα κληθούν σε συνέντευξη, θα τηρηθούν τα ακόλουθα κριτήρια:

| α) | Εμπειρία σε ηγετική και διευθυντική θέση. Συγκεκριμένα ο υποψήφιος πρέπει:






  — | να διαθέτει αποδεδειγμένη εμπειρία σε ανώτερη διευθυντική θέση σε έναν ή περισσότερους οργανισμούς που είναι συγκρίσιμοι με τα τμήματα προσφυγών του Γραφείου ως προς το μέγεθος, τα χαρακτηριστικά και τη σύνθετη οργάνωση, |
| --- | --- | --- |

α)

Εμπειρία σε ηγετική και διευθυντική θέση. Συγκεκριμένα ο υποψήφιος πρέπει:

—

να διαθέτει αποδεδειγμένη εμπειρία σε ανώτερη διευθυντική θέση σε έναν ή περισσότερους οργανισμούς που είναι συγκρίσιμοι με τα τμήματα προσφυγών του Γραφείου ως προς το μέγεθος, τα χαρακτηριστικά και τη σύνθετη οργάνωση,

| — | να έχει ασκήσει σημαντικά διοικητικά καθήκοντα σε ανώτερη θέση, μεταξύ άλλων στην εκτίμηση του φόρτου εργασίας και των πόρων, |
| --- | --- |

—

να έχει ασκήσει σημαντικά διοικητικά καθήκοντα σε ανώτερη θέση, μεταξύ άλλων στην εκτίμηση του φόρτου εργασίας και των πόρων,

| — | να διαθέτει αποδεδειγμένη πείρα στην εξέταση ή τη διαχείριση θεσμικών θεμάτων· |
| --- | --- |

—

να διαθέτει αποδεδειγμένη πείρα στην εξέταση ή τη διαχείριση θεσμικών θεμάτων·

| — | να κατανοεί άριστα το περιβάλλον δημόσιων υπηρεσιών στο οποίο δραστηριοποιείται το Γραφείο, |
| --- | --- |

—

να κατανοεί άριστα το περιβάλλον δημόσιων υπηρεσιών στο οποίο δραστηριοποιείται το Γραφείο,

| β) | Τεχνικές γνώσεις και/ή εμπειρία, και ιδίως:






  — | στον τομέα των σημάτων και σχεδίων και υποδειγμάτων· |
| --- | --- | --- |

β)

Τεχνικές γνώσεις και/ή εμπειρία, και ιδίως:

—

στον τομέα των σημάτων και σχεδίων και υποδειγμάτων·

| — | του ευρωπαϊκού ρυθμιστικού περιβάλλοντος και της νομοθεσίας στον τομέα της ΔΙ |
| --- | --- |

—

του ευρωπαϊκού ρυθμιστικού περιβάλλοντος και της νομοθεσίας στον τομέα της ΔΙ

| — | των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους |
| --- | --- |

—

των θεσμικών οργάνων της Ευρωπαϊκής Ένωσης και του τρόπου λειτουργίας και αλληλεπίδρασής τους

| — | των οργανισμών που παρέχουν υπηρεσίες στον δημόσιο ή στον επιχειρηματικό τομέα |
| --- | --- |

—

των οργανισμών που παρέχουν υπηρεσίες στον δημόσιο ή στον επιχειρηματικό τομέα

| — | να διαθέτει αποδεδειγμένες ικανότητες που συνδέονται με υψηλού επιπέδου τεχνικές εξωτερικής επικοινωνίας, συγκεκριμένα στον τομέα της ΔΙ, π.χ. συμμετοχή σε συνέδρια, προγράμματα κατάρτισης και σεμινάρια |
| --- | --- |

—

να διαθέτει αποδεδειγμένες ικανότητες που συνδέονται με υψηλού επιπέδου τεχνικές εξωτερικής επικοινωνίας, συγκεκριμένα στον τομέα της ΔΙ, π.χ. συμμετοχή σε συνέδρια, προγράμματα κατάρτισης και σεμινάρια

| γ) | Άλλη εμπειρία και γνώσεις, και ιδίως






  — | Εργασιακό περιβάλλον: αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον |
| --- | --- | --- |

γ)

Άλλη εμπειρία και γνώσεις, και ιδίως

—

Εργασιακό περιβάλλον: αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον

| δ) | Γλώσσες:






  — | επαγγελματική πείρα με τη χρησιμοποίηση γλώσσας διαφορετικής από τη μητρική |
| --- | --- | --- |

δ)

Γλώσσες:

—

επαγγελματική πείρα με τη χρησιμοποίηση γλώσσας διαφορετικής από τη μητρική

| — | άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 - Γλώσσα 3 και περαιτέρω γλώσσες. |
| --- | --- |

—

άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 - Γλώσσα 3 και περαιτέρω γλώσσες.

| ε) | Εκπαίδευση:






  — | νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό Νομικής (LLM) ή ισοδύναμο). |
| --- | --- | --- |

ε)

Εκπαίδευση:

—

νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό Νομικής (LLM) ή ισοδύναμο).

Εκτός από τα προαναφερθέντα κριτήρια, οι υποψήφιοι που θα κληθούν σε συνέντευξη θα αξιολογηθούν επίσης βάσει των ακόλουθων κριτηρίων:

| στ) | Ικανότητες, ιδίως:






  — | Επικοινωνία: Να επικοινωνούν κατά τρόπο σαφή και ακριβή, τόσο προφορικά όσο και γραπτά και να επιτυγχάνουν συναίνεση για την επίτευξη αποτελεσμάτων. |
| --- | --- | --- |

στ)

Ικανότητες, ιδίως:

—

Επικοινωνία: Να επικοινωνούν κατά τρόπο σαφή και ακριβή, τόσο προφορικά όσο και γραπτά και να επιτυγχάνουν συναίνεση για την επίτευξη αποτελεσμάτων.

| — | Ανάλυση και επίλυση προβλημάτων Να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις. |
| --- | --- |

—

Ανάλυση και επίλυση προβλημάτων Να επισημαίνουν τα ουσιαστικά στοιχεία πολύπλοκων προβλημάτων και να επεξεργάζονται δημιουργικές και πρακτικές λύσεις.

| — | Ομαδική εργασία: Να εργάζονται με συνεργατικό πνεύμα με άλλους συναδέλφους και άλλες υπηρεσίες, σεβόμενοι τις ατομικές διαφορές των συνεργατών τους, να δημιουργούν αίσθηση ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών. |
| --- | --- |

—

Ομαδική εργασία: Να εργάζονται με συνεργατικό πνεύμα με άλλους συναδέλφους και άλλες υπηρεσίες, σεβόμενοι τις ατομικές διαφορές των συνεργατών τους, να δημιουργούν αίσθηση ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών.

| — | Εκμάθηση και εξέλιξη: Να αναπτύσσουν και να βελτιώνουν τις προσωπικές τους ικανότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση σχετικά με την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας. |
| --- | --- |

—

Εκμάθηση και εξέλιξη: Να αναπτύσσουν και να βελτιώνουν τις προσωπικές τους ικανότητες καθώς και τις γνώσεις τους για την οργάνωση και το περιβάλλον της εργασίας τους, να αναλαμβάνουν δέσμευση σχετικά με την κατάρτιση άλλων ατόμων, να ανταλλάσσουν γνώσεις και να βελτιώνουν συστηματικά τις μεθόδους εργασίας.

| — | Ιεράρχηση προτεραιοτήτων και οργάνωση: Να διαθέτουν την ικανότητα ιεράρχησης των σημαντικότερων εργασιών, ευελιξίας στην εργασία και αποτελεσματικής οργάνωσης του φόρτου εργασίας των ιδίων και των υπολοίπων. |
| --- | --- |

—

Ιεράρχηση προτεραιοτήτων και οργάνωση: Να διαθέτουν την ικανότητα ιεράρχησης των σημαντικότερων εργασιών, ευελιξίας στην εργασία και αποτελεσματικής οργάνωσης του φόρτου εργασίας των ιδίων και των υπολοίπων.

| — | Ποιότητα και αποτελέσματα: Να αναλαμβάνουν προσωπικές ευθύνες και πρωτοβουλίες ώστε να παρέχουν εργασία υψηλής ποιότητας σύμφωνα με τις καθιερωμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών σε έργα και εργασίες των ιδίων και της ομάδας στην οποία συμμετέχουν. |
| --- | --- |

—

Ποιότητα και αποτελέσματα: Να αναλαμβάνουν προσωπικές ευθύνες και πρωτοβουλίες ώστε να παρέχουν εργασία υψηλής ποιότητας σύμφωνα με τις καθιερωμένες διαδικασίες, να έχουν σαφή προσανατολισμό στην εξυπηρέτηση του πελάτη (σε εσωτερικό και εξωτερικό επίπεδο), να διαθέτουν ικανότητα ανάπτυξης συστηματικών και μεθοδικών διαδικασιών σε έργα και εργασίες των ιδίων και της ομάδας στην οποία συμμετέχουν.

| — | Προσαρμοστικότητα: Να διατηρούν την αποδοτικότητά τους υπό συνθήκες πίεσης, να διαθέτουν ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρακίνησης άλλων να κάνουν το ίδιο, καθώς και προσαρμογής των ίδιων και της ομάδας στην οποία συμμετέχουν ώστε να αποδέχονται τις μεταβαλλόμενες συνθήκες. |
| --- | --- |

—

Προσαρμοστικότητα: Να διατηρούν την αποδοτικότητά τους υπό συνθήκες πίεσης, να διαθέτουν ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρακίνησης άλλων να κάνουν το ίδιο, καθώς και προσαρμογής των ίδιων και της ομάδας στην οποία συμμετέχουν ώστε να αποδέχονται τις μεταβαλλόμενες συνθήκες.

| — | Ηγετικές ικανότητες: Να καθοδηγούν και να διοικούν άτομα και ομάδες για την επίτευξη αποτελεσμάτων. |
| --- | --- |

—

Ηγετικές ικανότητες: Να καθοδηγούν και να διοικούν άτομα και ομάδες για την επίτευξη αποτελεσμάτων.

5.   ΔΙΑΔΙΚΑΣΙΑ ΕΠΙΛΟΓΗΣ

Γενικά

Η διαδικασία επιλογής διενεργείται υπό την εποπτεία του διοικητικού συμβουλίου του Γραφείου.

Προπαρασκευαστικές εργασίες

Το διοικητικό συμβούλιο ορίζει προεξεταστική επιτροπή η οποία θα διενεργήσει προκαταρκτική αξιολόγηση των αιτήσεων και θα διεξαγάγει προκαταρκτικές συνεντεύξεις με τους καταλληλότερους υποψηφίους.

Από τους επικρατέστερους υποψηφίους βάσει των κριτηρίων επιλογής που περιγράφονται στο σημείο 4 ενδέχεται να ζητηθεί έλεγχος των γλωσσικών τους γνώσεων, καθώς και της επαγγελματικής τους πείρας ή/και άλλων δεξιοτήτων, γνώσεων και ικανοτήτων. Οι υποψήφιοι με τους οποίους θα επικοινωνήσει το Γραφείο κατά τη διάρκεια της διαδικασίας προεπιλογής δεν θα κληθούν κατ’ ανάγκη σε συνέντευξη. Η εν λόγω επικοινωνία μπορεί να χρησιμοποιηθεί ως ένα βήμα στο πλαίσιο της διαδικασίας επιλογής των πλέον κατάλληλων υποψηφίων που θα κληθούν σε προκαταρκτική συνέντευξη.

Η προεξεταστική επιτροπή θα ενημερώσει τους υποψηφίους σχετικά με την κατάσταση της διαδικασίας σύμφωνα με την εντολή που έχει λάβει από το διοικητικό συμβούλιο.

Προκαταρκτικές συνεντεύξεις

Οι προκαταρκτικές συνεντεύξεις θα πραγματοποιηθούν στο Αλικάντε. Οι υποψήφιοι που θα κληθούν σε συνέντευξη θα ενημερωθούν εγκαίρως για την ακριβή ημερομηνία και ώρα. Η συνέντευξη θα διεξαχθεί σε μία από τις γλώσσες του Γραφείου (EN, FR, DE, IT, ES), διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Κατά τη συνέντευξη εξετάζεται κατά πόσον οι υποψήφιοι πληρούν τις απαιτήσεις της θέσης που περιγράφεται στην παρούσα προκήρυξη κενής θέσης και διαθέτουν τα κατάλληλα προσόντα για να κληθούν σε ακρόαση ενώπιον του διοικητικού συμβουλίου.

Μετά τις προκαταρκτικές συνεντεύξεις, η προεξεταστική επιτροπή θα συντάξει έκθεση σχετικά με τις προπαρασκευαστικές εργασίες την οποία θα διαβιβάσει στο διοικητικό συμβούλιο. Η έκθεση θα περιλαμβάνει, στο μέτρο του δυνατού, σχέδιο καταλόγου με τρεις τουλάχιστον από τους πλέον κατάλληλους υποψηφίους, οι οποίοι θα κληθούν σε ακρόαση ενώπιον του διοικητικού συμβουλίου.

Ακρόαση ενώπιον του διοικητικού συμβουλίου

Η ακρόαση των καταλληλότερων υποψηφίων θα πραγματοποιηθεί στο Αλικάντε. Οι υποψήφιοι που θα κληθούν σε ακρόαση θα ενημερωθούν εγκαίρως για την ακριβή ημερομηνία και ώρα. Η ακρόαση θα διεξαχθεί σε μία από τις γλώσσες του Γραφείου (EN, FR, DE, IT, ES), η οποία θα είναι διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Τα μέλη του διοικητικού συμβουλίου θα υποβάλουν στους υποψηφίους ερωτήσεις που θα καλύπτουν τις γνώσεις και την εμπειρία των υποψηφίων σε θέματα σχετικά με τα προς εκτέλεση καθήκοντα και άλλα κριτήρια που περιλαμβάνονται στην παρούσα προκήρυξη κενής θέσης.

Κατάλογος υποψηφίων και διορισμός

Μετά την ακρόαση των υποψηφίων, το διοικητικό συμβούλιο θα αποφασίσει σχετικά με τους υποψηφίους που θα περιληφθούν σε κατάλογο με τρεις κατ’ ανώτατο όριο υποψηφίους οι οποίοι θα προταθούν στο Συμβούλιο, σύμφωνα με το άρθρο 166 του ΚΣΕΕ.

Πριν από τον διορισμό τους από το Συμβούλιο, οι υποψήφιοι που προτείνονται από το διοικητικό συμβούλιο ενδέχεται να κληθούν να προβούν σε δήλωση ενώπιον αρμόδιας επιτροπής του Ευρωπαϊκού Κοινοβουλίου και να απαντήσουν σε ερωτήσεις των μελών της.

6.   ΟΡΟΙ ΑΠΑΣΧΟΛΗΣΗΣ

Ο επιλεγείς υποψήφιος θα διοριστεί από το Συμβούλιο από κατάλογο υποψηφίων που προτείνει το διοικητικό συμβούλιο του Γραφείου. Η θητεία είναι πενταετής. Στο πλαίσιο αυτό, επισημαίνεται ότι ο υποψήφιος πρέπει να είναι σε θέση να ολοκληρώσει την πρώτη πενταετή θητεία του πριν φθάσει σε ηλικία συνταξιοδότησης, ήτοι: το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (11), αρχής γενομένης από την ημερομηνία κατά την οποία έχει προταθεί και συμφωνηθεί η πρόσληψη.

Στον διορισθέντα υποψήφιο προσφέρεται σύμβαση εργασίας εκτάκτου υπαλλήλου, βάσει του άρθρου 2 στοιχείο α) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, στον βαθμό 14 της κατηγορίας AD. Ο πρόεδρος των τμημάτων προσφυγών, κατά την παράταση της θητείας του, δύναται να τοποθετηθεί από το διοικητικό συμβούλιο του Γραφείου σε θέση που αντιστοιχεί στον βαθμό 15.

Οι τρέχουσες βασικές μηνιαίες αποδοχές που αντιστοιχούν στο πρώτο κλιμάκιο αυτού του βαθμού ανέρχονται σε 14 546,36 EUR. Στον βασικό μισθό προστίθενται επιδόματα που αφορούν την οικογενειακή κατάσταση και τα συντηρούμενα τέκνα. Επίσης παρέχονται διάφορες αποζημιώσεις μετακίνησης και ταξιδίου, καθώς και ασφάλιση ασθενείας και συνταξιοδότησης. Οι αποδοχές υπόκεινται σε κοινοτικό φόρο καθώς και άλλες κρατήσεις που καθορίζονται στο καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, εξαιρούνται, ωστόσο, από κάθε εθνικό φόρο. Τα συντηρούμενα τέκνα δικαιούνται δωρεάν φοίτηση στο Ευρωπαϊκό Σχολείο του Αλικάντε.

Σύμφωνα με το άρθρο 166 παράγραφος 2 του ΚΣΕΕ, η θητεία του προέδρου των τμημάτων προσφυγών δύναται να ανανεωθεί μόνο μία φορά για μία επιπλέον πενταετία ή έως την ηλικία συνταξιοδότησης, εφόσον αυτή συμπληρώνεται κατά τη διάρκεια της νέας θητείας, μετά από θετική αξιολόγηση των επιδόσεων του προέδρου των τμημάτων από το διοικητικό συμβούλιο. Το διοικητικό συμβούλιο διενεργεί την αξιολόγηση αυτή, προτού εξετάσει την πιθανότητα να υποβάλει πρόταση στο Συμβούλιο για την παράταση της θητείας.

Η σύμβαση λήγει είτε την ημερομηνία λήξης της θητείας είτε κατόπιν αιτήσεως του διορισθέντος προέδρου των τμημάτων προσφυγών με τρίμηνη προθεσμία καταγγελίας.

Ανεξαρτησία και δήλωση συμφερόντων

Σύμφωνα με το άρθρο 166 του κανονισμού για το σήμα της ΕΕ (ΚΣΕΕ), ο πρόεδρος των τμημάτων προσφυγών είναι ανεξάρτητος. Κατά τη λήψη των αποφάσεών του δεν δεσμεύεται από οδηγίες. Ο πρόεδρος των τμημάτων προσφυγών δεν μπορεί να απαλλαγεί των καθηκόντων του κατά τη διάρκεια της θητείας του, εκτός αν συντρέχουν σοβαροί λόγοι και το Δικαστήριο, μετά από αίτηση του οργάνου που τον έχει διορίσει, εκδώσει σχετική απόφαση, σύμφωνα με τη διαδικασία που προβλέπεται στο άρθρο 166 παράγραφος 1 του ΚΣΕΕ.

Ως εκ τούτου, ο διορισθείς πρόεδρος των τμημάτων προσφυγών θα κληθεί να προβεί σε δήλωση με την οποία δεσμεύεται να ενεργεί με αμεροληψία υπέρ του δημόσιου συμφέροντος, καθώς και σε δήλωση σχετικά με τυχόν συμφέροντα τα οποία μπορεί να θεωρηθεί ότι θίγουν την ανεξαρτησία του. Οι υποψήφιοι πρέπει να επιβεβαιώσουν στην αίτησή τους ότι είναι διατεθειμένοι να αναλάβουν τις ανωτέρω δεσμεύσεις.

Λόγω της ιδιαίτερης φύσης των καθηκόντων, θα ζητηθεί από τους υποψήφιους που θα κληθούν σε συνέντευξη να υπογράψουν δήλωση σχετικά με τα τρέχοντα ή μελλοντικά συμφέροντα τα οποία μπορεί να θεωρηθεί ότι θίγουν την ανεξαρτησία τους.

7.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι υποψήφιοι πρέπει να συμπληρώσουν το έντυπο της αίτησης που διατίθεται στον ιστότοπο του Γραφείου:

https://euipo.europa.eu/ohimportal/en/vacancies

Οι αιτήσεις δύναται να υποβληθούν κατά προτίμηση μέσω ηλεκτρονικού ταχυδρομείου στην ακόλουθη διεύθυνση:

MBBCSecretariat@euipo.europa.eu.

Οι αιτήσεις που αποστέλλονται μέσω υπηρεσίας ταχυμεταφορέα αποστέλλονται στην ακόλουθη ταχυδρομική διεύθυνση:

| Chairperson of the Management Board |
| --- |
| EUIPO — European Union Intellectual Property Office |
| Avenida de Europa, 4 |
| 03008 Alicante |
| SPAIN |

Chairperson of the Management Board

EUIPO — European Union Intellectual Property Office

Avenida de Europa, 4

03008 Alicante

SPAIN

Οι αιτήσεις πρέπει να παραληφθούν πριν από τα μεσάνυχτα της 8ης Ιανουαρίου 2020.

Επισημαίνεται ότι πρέπει να συμπληρωθούν όλα τα τμήματα του εντύπου. Ελλιπώς συμπληρωμένα έντυπα αίτησης (στα οποία σημειώνεται για παράδειγμα «βλέπε επισυναπτόμενο βιογραφικό σημείωμα ή επιστολή εκδήλωσης ενδιαφέροντος») δεν θα ληφθούν υπόψη.

Από τους υποψηφίους που θα κληθούν σε συνέντευξη (βλέπε σημείο 5 «Διαδικασία επιλογής») θα ζητηθεί να προσκομίσουν πριν από τη συνέντευξη τα συναφή δικαιολογητικά έγγραφα σχετικά με τις βασικές προβλεπόμενες προϋποθέσεις, τα λοιπά απαιτούμενα προσόντα και την απαιτούμενη επαγγελματική πείρα που αναφέρονται στην αίτηση υποψηφιότητάς τους:

| — | Αντίγραφο ταυτότητας (όπως διαβατήριο ή δελτίο αστυνομικής ταυτότητας) |
| --- | --- |

—

Αντίγραφο ταυτότητας (όπως διαβατήριο ή δελτίο αστυνομικής ταυτότητας)

| — | Αντίγραφα πτυχίων |
| --- | --- |

—

Αντίγραφα πτυχίων

| — | Αντίγραφα των πιστοποιητικών της επαγγελματικής πείρας που αναφέρεται στο σημείο 3. |
| --- | --- |

—

Αντίγραφα των πιστοποιητικών της επαγγελματικής πείρας που αναφέρεται στο σημείο 3.

Άλλα έγγραφα, ιδίως βιογραφικά σημειώματα, δεν θα ληφθούν υπόψη. Πρέπει να σημειωθεί ότι προσόντα ή επαγγελματική πείρα που δεν αποδεικνύονται βάσει δικαιολογητικών, όπως αντίγραφα πτυχίων, τίτλων σπουδών ή διπλωμάτων ή πιστοποιητικών απασχόλησης, δεν θα λαμβάνονται υπόψη, γεγονός που μπορεί να επιφέρει την απόρριψη της αίτησης.

8.   ΙΣΕΣ ΕΥΚΑΙΡΙΕΣ

Το Γραφείο εφαρμόζει πολιτική ίσων ευκαιριών και δέχεται αιτήσεις χωρίς καμία διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών πεποιθήσεων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

9.   ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Το Γραφείο (ως αρμόδιος φορέας για τη διοργάνωση της διαδικασίας επιλογής) μεριμνά ώστε τα δεδομένα προσωπικού χαρακτήρα των υποψηφίων να υποβάλλονται σε επεξεργασία όπως προβλέπεται στον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (12). Αυτό ισχύει ιδίως όσον αφορά την εμπιστευτικότητα και την ασφάλεια των δεδομένων αυτών.

10.   ΕΝΣΤΑΣΕΙΣ

Εάν ο υποψήφιος κρίνει ότι θίγεται από κάποια απόφαση, μπορεί να υποβάλει ένσταση βάσει του άρθρου 90 παράγραφος 2 του κανονισμού περί της υπηρεσιακής καταστάσεως των υπαλλήλων της Ευρωπαϊκής Ένωσης, στην ακόλουθη διεύθυνση:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPAIN |

EUIPO — European Union Intellectual Property Office

Human Resources Department

Avenida de Europa, 4

03008 Alicante

SPAIN

Δύναται επίσης να ασκήσει προσφυγή βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού περί της υπηρεσιακής καταστάσεως ενώπιον του:

| General Court |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court

Rue du Fort Niedergrünewald

L-2925 Luxembourg

LUXEMBOURG

Λεπτομέρειες σχετικά με τη διαδικασία άσκησης προσφυγής παρέχονται στον ιστότοπο του Γενικού Δικαστηρίου: https://curia.europa.eu/jcms/jcms/Jo2_7033/el/

11.   ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ

Περισσότερες πληροφορίες παρέχονται στην ακόλουθη διεύθυνση:

| Ms. Susana PÉREZ FERRERAS |
| --- |
| Director of the Human Resources Department |
| EUIPO — European Union Intellectual Property Office |
| Office AA1-P5-A180 |
| Avenida de Europa, 4 |
| 03008 Alicante |
| SPAIN |
| Email: Susana.PEREZ@euipo.europa.eu |

Ms. Susana PÉREZ FERRERAS

Director of the Human Resources Department

EUIPO — European Union Intellectual Property Office

Office AA1-P5-A180

Avenida de Europa, 4

03008 Alicante

SPAIN

Email: Susana.PEREZ@euipo.europa.eu

Υπενθυμίζεται στους υποψηφίους ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε απευθείας ή έμμεση επαφή με μέλη των εν λόγω επιτροπών.

ΣΗΜΕΙΩΣΕΙΣ:

| — | Κάθε αναφορά στην παρούσα προκήρυξη σε αρσενικό γένος συνεπάγεται ταυτόχρονα αναφορά και σε θηλυκό γένος. |
| --- | --- |

—

| — | Σε περίπτωση που παρατηρούνται διαφοροποιήσεις μεταξύ των γλωσσικών αποδόσεων, σωστή απόδοση θεωρείται η αγγλική. |
| --- | --- |

—

---

(1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11 της 14.1.1994, σ. 1).

(2)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ L 154 της 16.6.2017, σ. 1)

(3)  Κανονισμός (ΕΚ) αριθ. 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3 της 5.1.2002, σ. 1).

(4)  Κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ. 1).

(5)  Βλέπε άρθρο 12 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(6)  Συγκεκριμένα, οι υποψήφιοι πρέπει να έχουν λευκό ποινικό μητρώο.

(7)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης

(8)  Η επαγγελματική πείρα υπολογίζεται από την ημερομηνία κατά την οποία ο υποψήφιος απέκτησε το σχετικό δίπλωμα που του παρέχει πρόσβαση στην ομάδα καθηκόντων.

(9)  Οι υποψήφιοι πρέπει να περιγράψουν όλη την εμπειρία που έχουν αποκτήσει σε ανώτερη διευθυντική θέση αναφέροντας στην αίτηση τα εξής: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υπαλλήλων τους οποίους διοικούσαν στις θέσεις αυτές· 3) το ύψος του προϋπολογισμού που διαχειρίζονταν, κατά περίπτωση· 4) τον αριθμό των ανώτερων και κατώτερων βαθμών ιεραρχίας, καθώς και τον αριθμό των συναδέλφων τους στην ίδια βαθμίδα ιεραρχίας.

(10)  Οι γλώσσες 1 και 2 πρέπει να είναι διαφορετικές.

(11)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(12)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---